Programa Impulsa de Consolidació d'empreses
14 maig 2018

## Programa Impulsa de Consolidació d'empreses14 maig 2018Última actualització: 14 juliol 2025

![](../gestion/img/impulsa-portada-1.jpg)  
  

  
El programa IMPULSA és una iniciativa comarcal desenvolupada en el marc de l’Acord Territorial per l’Ocupació i el Desenvolupament Sostenible a la Comarca de La Safor, impulsar i consolidar empreses, a través d’un programa de millora de la visibilitat i la promoció del negoci en Internet.

**EN QUÈ CONSISTEIX?**  
El programa IMPULSA es concreta en dotze reptes, plantejats en els àmbits del màrqueting digital, el desenvolupament i posicionament web, el branding corporatiu, la productivitat personal i el finançament (crowdfunding), entre altres aspectes, que constitueixen els nivells òptims per a la visibilitat i promoció d’un negoci en Internet.

A partir d’un diagnòstic previ, les empreses participants hauran de triar un mínim de cinc reptes, entre aquells que millor s’ajusten al seu model de negoci, objectius i/o situació. Per aconseguir-ho, les empreses comptaran amb consultories, formació específica, workshops sobre experiències d’èxit i networkings temàtics, conduïts per professionals i experts dels diferents àmbits treballats.CONSULTORIA  
Assessorament individualitzat, en horari flexible, adaptat a les necessitats de l’empresa i a càrrec d’un equip multidisciplinar de professionals i experts de La Safor Emprén.  
PROMOCIÓ  
Actuacions dirigides a la promoció i visibilitat dels projectes emprenedors i empresarials, a escala comarcal.  
FORMACIÓ  
Formació específica a mida per a cobrir les necessitats concretes dels participants, i seguiment i acompanyament tant de caràcter individualitzat com grupal.  
HABILITATS DIRECTIVES  
Se treballarà tècniques per a millorar les competències personals, com estratègies de lideratge i d’intel•ligència emocional, bàsiques per a dirigir una empresa en aquest món en continu canvi.  
CROWDFUNDING  
Amb la col•laboració de plataformes de crowfunding es pretén aconseguir finançament per als projectes emprenedors, amb la implicació de la pròpia ciutadania.  
NETWORKING  
L’espai Urbalab Gandia es convertirà en un punt de trobada d’empresaris i emprenedors d’on sorgiran sinergies per compartir coneixements i col•laboracions que de segur enriquiran a tots els participants.

**QUÈ ACONSEGUIRÀS?**  
Visibilitat i difusió del teu projecte empresarial.  
Dissenyar i implementar el pla de màrqueting digital a mida de la teua empresa.  
Desenvolupar la marca i la identitat corporativa.  
Complir la normativa vigent en terme de protecció de dades.  
Millorar la productivitat personal i les habilitats directives.  
Optimitzar la pàgina web i crear contingut de qualitat.  
Realitzar campanyes de publicitat en Internet (SEM).  
Millorar el posicionament web (SEO)  
Definir i gestionar els canals de comunicació amb els potencials clients.  
Oportunitats de networking per a crear la xarxa de contactes.  
Ajuda en la recerca de fonts de finançament.  
Espai de treball a Urbalab-Gandia.

**QUI POT INSCRIURE’S?**  
• Empreses joves de la comarca de La Safor, ja constituïdes i que estiguen decidides a fer un pas endavant en la seua adaptació i transformació digital.  
• Persones i equips emprenedors amb un projecte d’empresa definit i que vagen a iniciar la seva activitat al llarg de l’exercici 2018.  
Els beneficiaris d’aquest programa són 15 microempreses/persones emprenedores. El domicili fiscal de les quals obligatòriament ha d’estar a La Safor.  
Els sectors preferents seran els d’àmbit d’economia social, turisme complementari, gestió del medi natural, de salut, agricultura ecològica, gestió cultural, disseny i noves tecnologies.

**DURACIÓ**  
Única edició, de juny a setembre de 2018. En horari flexible i adaptat a les necessitats i disponibilitat de l’empresa.

**+Informació**  
Urbalab Gandia  
c/ Fundació Vicent Ferrrer, 6  
46702.- Gandia  
Tfn. 96 295 96 97  
[www.lasaforempren.com](http://www.lasaforempren.com)

[Documentos adjuntos](../gestion/documentos/a5impulsa.pdf)

[Twittear](https://twitter.com/share)